jkorsvik/nowiki_second_scrape_merged huggingface dataset:
California Institute of Technology

California Institute of Technology (Caltech) er et privat forskningsuniversitet i Pasadena i delstaten California i USA. Det rangeres jevnlig som et av verdens ti fremste teknologiske universiteter, og har en rekke nobelprisvinnere blant sine tidligere studenter og lærekrefter.
Caltech inntok i 2008 femteplass globalt på Times Higher Educations liste over verdens beste universiteter.Caltech ble grunnlagt i 1891 av den lokale forretningsmannen Amos G. Throop. Astronomen George Ellery Hale spilte en viktig rolle i oppbyggingen og var fra 1907 leder for Mt.Wilson-observatoriet. Caltech fikk sitt nåværende navn i 1921.
Det er 2 086 studenter ved Caltech (2006), og skolepengene er 32 835 dollar. Undervisningen gis opp til doktorgradsnivå (ph.d.).


== Referanser ==


== Eksterne lenker ==
(en) Offisielt nettsted 
(en) California Institute of Technology – kategori av bilder, video eller lyd på Commons
Knut J. Herland

Knut Jørgen Herland (født 21. mai 1952) er en norsk gårdbruker, offiser og politiker. Herland var ordfører i Eidsberg kommune for Senterpartiet fra 1999 til 2011. Han driver gårdene Torkelsrud og Hedmarken med kornproduksjon, skogsdrift og gartneri i Eidsberg.
Herland ble direktevalgt som første Eidsbergsordfører etter kommunevalget 2007, og var også ordfører i perioden 1991-1995.


== Referanser ==
Philip Zandén

Philip Zandén (født 23. juli 1954 i Göteborg) er en svensk skuespiller og regissør.
Zandén har vært gift med regissøren Susanne Bier. Han er bror til skuespilleren Jessica Zandén og dattersønn av komponisten Gösta Nystroem.
Han spilte i sin ungdom hovedrollen i en forestilling av Fjodor Dostojevskijs Forbrytelse og straff på Stockholms stadsteater. I 1999 hadde han en mindre, men viktig rolle i Hilde Heiers film Suffløsen, som var en norsk-svensk samproduksjon der Hege Schøyen spilte hovedrollen.
Det er kanskje først i de senere årene at Zandén har blitt mer kjent for allmennheten, etter at han medvirket i Van Veeteren-filmene som figuren Reinhardt samt i Beck - Den japanske shunga som kunstprofessoren Malte Beverin og i teater- og TV-produksjonen Gåtan Albert Speer der han spilte tittelrollen. Han hadde også en av hovedrollene i den norske filmkomedien Amatørene (2001) av Pål Sletaune.


== Filmer i utvalg ==
2009 – Wallander – Tyven

2007 – Beck - Den japanske shunga (Svensk tittel: Beck - Den japanska shungamålningen)
2006 – Moreno och tystnaden
2006 – Svalan, Katten, Rosen, Döden
2005 – Carambole
2005 – Münsters fall
2005 – Borkmanns punkt
2005 – Doxa
2003 – Gåtan Albert Speer (TV)
2001 – Amatørene

1999 – Suffløsen

1997 – Riket II

1995 – Pensionat Oskar

1993 – Drømmen om Rita
1991 - Drengene fra Sankt Petri

1989 – Dekknavn Coq Rouge
1988 – Kråsnålen (TV-serie)

1986 – Amorosa

1986 – Brødrene Mozart (Svensk tittel: Bröderna Mozart)

1985 – Falsk som vann (Svensk tittel: Falsk som vatten)
1985 – August Strindberg ett liv (TV)

1984 – Ronja Røverdatter (Svensk tittel: Ronja Rövardotter)
1984 – Haren och vråken (TV)
1983 – Tarelkins död

1982 – Jönssonligan & Dynamit-Harry
1981 – Babels hus (TV-serie)


== Teateroppsetninger, i utvalg ==
1979 – En midsommarnattsdröm
1981 – Lördag, söndag, måndag
1981 – Amadeus
1982 – Brott och straff
1984 – Figaros bröllop
1986 – Affären Danton
1996 – Pygmalion
2002 – Ett dockhem (regi)
2004 – Hamlet (regi)
2005 – Fordringsägare (regi)
2005 – Tolvskillingsoperan
2006 – Hustruskolan (regi)


== Priser (utvalg) ==
2002 – Svenska Dagbladets Thaliapris


== Referanser ==


== Eksterne lenker ==
(en) Philip Zandén på Internet Movie Database 
(sv) Philip Zandén i Svensk Filmdatabas 
(da) Philip Zandén på Filmdatabasen 
(da) Philip Zandén på danskefilm.dk 
(da) Philip Zandén på danskfilmogtv.dk 
(da) Philip Zandén på Scope 
(fr) Philip Zandén på Allociné 
(en) Philip Zandén på AllMovie 
(en) Philip Zandén hos The Movie Database 
Stadsteatern
Velikaja

For elva Velikaja lengst øst i Sibir, se Velikaja (Tsjukotka).Velikaja (russisk: Великая) er ei elv i Pskov oblast i Russland. Den begynner i høylandet sør i Pskov oblast, og renner nordover gjennom byene Opotsjka, Ostrov og Pskov. Elva munner ut i innsjøen Peipus.
Arendal korps

Arendal korps er Frelsesarmeens lokale menighet i Arendal. 
Korpset ble startet den 11. mars 1888 av kaptein Ludvig Dybing sammen med kadettløitnant Andreas Kristoffersen. Korpset er det andre som ble startet i Norge.
Menigheten holder idag til i det tidligere bedehuset i Vestregate. Korpset har en aktiv hornmusikk, strengemusikk og barne- og ungdomsarbeid. Det har også et omsorgssenter som er åpent en dag i uka.
Korpset har siden sommeren 2014 vært ledet av kapteinsparet Sonja og Wym Bjil, som i flere år har arbeidet for Frelsesarmeen i Nederland.
Bergen 1. korps

Bergen 1. korps er et av Frelsesarmeens tre korps i Bergen. Korpsets lokale ligger i Strømgaten 16. Nåværende korpsleder er kaptein Flemming Baunø, som har vært korpsleder siden august 2008. Andre ansatte er administrasjonssekretær Maarten Kriek og ungdomsarbeider Ragnhild Hystad. 


== Historie ==
Bergen 1. korps ble grunnlagt 8. september 1889, i det ny innkjøpte lokalet i Strømgaten 16. Tre offiserer var plukket ut til å starte opp korpset, kaptein Marie Eriksen, løytnant Johanne Iversen og løytnant Maren Webjørnsen. Allerede første uken møtte 38 frelsessøkende til korpset. Frelsesarmeens inntreden i Bergen ble møtt med forskjellige meninger, der geistligheten stilte seg mest reservert. Det ble blant annet uttalt: ”Er denne lære av mennesker, vil den forgå av seg selv, men er den av Gud, vil intet kunne ødelegge den”. 
Seinere, da en av frelsessoldatene ble hjemsendt fra krigsskolen (seinere Offisersskolen) fordi han var uskikket, knuste han samtlige 144 vinduer i korpsets lokale. Da det ble det tatt opp kollekt seinere, kom det inn nøyaktig 144 kr, akkurat det vinduene kostet. 
Etter åtte måneder, fikk korpset 400 nye frelsessoldater og til sammen 1 000 personer hadde kommet for å motta frelse i Bergen 1. korps’ lokaler. 
Utover sommeren og høsten 1890, kjøpte kaptein Julius Amundsen inn 6 brukte musikkinstrumenter og 2 trommer. Dette var starten på et rikt musikkliv for Bergen 1. korps.


== Virksomhet ==
Opp gjennom årene har Bergen 1. korps startet forskjellige typer virksomhet, for alle aldersgrupper, blant annet søndagsgudstjeneste, seniormøter, hjemforbund, hornorkester, søndagsskole, ungdomsklubb og speider. 


== Kilder ==
100 år for GUD OG FOLKET – programhefte for jubileumshøytid 9.-10. september 1989


== Eksterne lenker ==
Korpsets egne nettside.
Thomas Skoglund

Thomas Skoglund (født 3. mars 1983 på Lillestrøm) er en norsk håndballspiller. Han spiller for Lillestrøm Topphåndball og har tidligere spilt for Norges landslag, hovedsakelig som venstre kantspiller.
Thomas Skoglund debuterte i eliteserien for Fet IL som senere ble slått sammen med Fjellhamar til Romerike Håndball. I 2006 gikk han så til Haslum Håndballklubb og før sesongen 2008/2009 til GOG Svendborg TGI i Håndboldligaen i Danmark. Han gikk til Team Tvis Holstebro da GOG Svendborg TGI gikk konkurs i februar 2010. Sommeren 2012 vendte han hjem til Norge og Lillestrøm Topphåndball. 
Thomas Skoglund deltok i EM 2008 og VM 2009.


== Fotnoter og referanser ==


== Eksterne lenker ==
(en) Thomas Skoglund – Det europeiske håndballforbundet (EHF) 
Profilside hos Norges Håndballforbund
Profilside hos GOG Svendborg TGI
Skoglund til Lillestrøm
Velikaja (Tsjukotka)

For elva med samme navn i Pskov oblast, se Velikaja.Velikaja, også kjent som Bolsjaja og Onemen (russisk: Великая, Большая, Онемен), er en 556 km lang elv i Tsjukotka autonome okrug i Russland. Den renner nordøstover fra Korjakfjellene og munner ut i Beringhavet ved Anadyrbukta, like sørøst for munningen av den større elva Anadyr. Velikajas nedbørfelt er på 31 000 km².
Det er en liten bosetning i området, rundt 80 km før utløpet, som også kalles Velikaja. Hvithval (beluga) er vanlige rundt munningen.
Et av de innfødte navnene på elva er Etsjinku, og i enkelte dokumenter fra sovjettiden var denne elva referert til som Velikaja-Etsjinku.


== Eksterne lenker ==
Beliggenhet
Fugleliv
Navnene Velikaja–Etsjinku
Behgjet Pacolli

Behgjet Pacolli (født 30. august 1951 i landsbyen Marec, Prishtina kommune, Kosovo) er en kosovoalbansk forretningsmann og politiker. Han ble valgt til Kosovos president 22. februar 2011, men valget ble annullert av grunnlovsdomstolen og Atifete Jahjaga ble valgt i stedet.Pacolli er født i landsbyen Marec i nærheten av hovedstaden Prishtina. I meget ung alder dro han fra Kosovo og opparbeidet seg en formue innen byggebransjen. Hans sveitsisk-baserte selskap, Mabetex Group, fikk flere kontrakter til oppussing og bygging av store bygg i Russland og tidligere sovjetiske republikker. 
Blant albanere er han mest kjent for å være en av de rikeste, med en formue som overstiger 1 milliard euro.
I 2006 stiftet han sitt eget politiske parti, Alliansen Nytt Kosovo (albansk: Aleanca Kosova e Re). Ved valget i november 2007 fikk partiet drøye 12 % av stemmene.


== Se også ==
Kosovos forsamling


== Referanser ==


== Eksterne lenker ==
akr-ks.info Nettsidene til partiet Alliansen Nytt Kosovo
Niklas Rockström

Niklas Rockström, egentlig Mats Niklas Rockström født 26. september 1968 i Tyresö, er en svensk manusforfatter. 


== Filmografi ==


=== Filmmanus ===
2006 – Wallander – Blodsbånd
2005 – Borkmanns Punkt
2005 – Svalan, katten, rosen, döden
2005 –  Carambole 
2005 – Moreno och tystnaden
2003 – Lejontämjaren


== Eksterne lenker ==
(en) Niklas Rockström på Internet Movie Database 
(sv) Niklas Rockström i Svensk Filmdatabas 
(fr) Niklas Rockström på Allociné 
(en) Niklas Rockström hos The Movie Database
Matenrou OPERA

Matenrou OPERA (摩天楼オペラ ) er et japansk band, grunnlagt i oktober, 2006, av vokalist Sono.
På Node of Scherzo den 31. oktober, 2007, ble det annonsert at Matenrou OPERA skulle bli en del av Sherow Artist Society.
I mars/april 2008 skal bandet delta på Versailles' turné i Europa.


== Medlemmer ==
苑 [Sono] (vokal)
anzi (gitar)
燿 [You] (bass)
彩雨 [Ayame] (keyboard)
悠 [Yuu] (trommer)


== Tidligere medlemmer ==
Mika (gitar)
Karen (keyboard)


== Diskografi ==


=== Singler ===
sara (2007)
alkaloid showcase (4. mai, 2007)
瑠璃色で描く虹 [Ruriiro de egaku niji] (5. mars, 2008)


== Eksterne lenker ==
Offisielt nettsted 
(en) Matenrou Opera – kategori av bilder, video eller lyd på Commons 
(en) Matenrou OPERA på Discogs 
(en) Matenrou OPERA på MusicBrainz 
(en) Matenrou OPERA på Songkick
Victorien Sardou

Victorien Sardou (født 5. eller 7. september 1831, død 8. november 1908) var en fransk dramatiker og forfatter.Sardou skrev historiske dramaer, komedier og libretti for operaer og operetter. I 1877 ble han medlem av Académie française. Han er i dag best husket for hans utvikling, ved siden av Eugène Scribe, av det velgjorte skuespill. Han skreve flere skuespill som ble omformet til populære operaer på 1800-tallet, slike som hans drama La Tosca som førte til Giacomo Puccinis opera av samme navn (1900), og Fedora av Umberto Giordano, et verk som også gjorde fedorahatten populær.


== Ettermæle ==
Den irske dramatikeren og litteraturkritikeren George Bernard Shaw sa om La Tosca ved dens premiere: «Such an empty-headed ghost of a shocker... Oh, if it had but been an opera!» («Slikt et tomhjernet spøkelse av en røverroman... Å, hadde den enda blitt gjort til en opera»). Han kom også opp med det nedsettende og avvisende betegnelsen «sardoodledom» i en omtale av Sardous skuespill i Saturday Review for den 1. juni 1895. Shaw mente at Sardous utarbeidede dramatiske maskineri var falleferdig og knirkete, og at hans drama generelt var tomme for tanker. Sardous råd til unge dramatikere om hvordan å bli suksessfull var å «torturere kvinner» som en del av oppbyggingen av ethvert skuespill. Det var et råd som Alfred Hitchcock likte å sitere.


== Referanser ==


== Litteratur ==
Roosevelt, Blanche (2009): Victorien Sardou, BiblioLife, ISBN 1-110-54130-9
Stanton, Stephen Sadler (1990): Camille and Other Plays: A Peculiar Position; The Glass of Water; La Dame aux Camelias; Olympe's Marriage; A Scrap of Paper, Hill and Wang, ISBN 0-8090-0706-1


== Eksterne lenker ==
(en) Victorien Sardou – kategori av bilder, video eller lyd på Commons 
(en) Victorien Sardou på Internet Movie Database 
(no) Victorien Sardou hos Nationaltheatret 
(sv) Victorien Sardou i Svensk Filmdatabas 
(da) Victorien Sardou på Scope 
(fr) Victorien Sardou på Allociné 
(en) Victorien Sardou på AllMovie 
(en) Victorien Sardou hos The Movie Database 
(en) Victorien Sardou hos Internet Broadway Database 
(en) Victorien Sardou på Discogs 
(en) Victorien Sardou på MusicBrainz 
(en) Victorien Sardou på MusicBrainz 
(fr) Originaltekster på fransk av Victorien Sardou hos Wikisource
(en) Verker av Victorien Sardou hos Prosjekt Gutenberg
(en) «sardoodledom», Wiktionary
Shote Galica

Shote Galica, egentlig Qerime Galica (født 1895 i Drenica, Kosovo, død 1927 i Fushë Krujë, Albania), var en kosovoalbansk kvinnelig frihetskjemper. Sammen med sin mann, Azem Bejta Galica, kjempet hun mot osmanene og serberne i en rekke opprør med krav om selvstendighet for albanerne på Balkan.Galica døde i Albania i 1927, angivelig etter å ha blitt forgiftet. Det påstås at Ahmet Zogu, kongen av Albania, etter press fra Jugoslavia beordret forgiftningen av henne. Hun ble begravet i nord Albania i nærheten av grensen til Kosovo. Senere har hun blitt erklært «Nasjonal heltinne».


== Referanser ==
Latisha Chan

Latisha Chan (før kjent som Chan Yung-jan, født 17. august 1989 i Dongshih på Taiwan) er en profesjonell tennisspiller.
Chan har spilt to Grand Slam-finaler, begge i double sammen med Chuang Chia-jung. I Australian Open 2007 tapte de til Cara Black fra Zimbabwe og Liezel Huber fra Sør-Afrika med 6-4, 6-7, 6-1. I US Open samme år tapte de finalen med 6-4, 6-2 til doubleparet Nathalie Dechy og Dinara Safina fra henholdsvis Frankrike og Russland.


== Referanser ==


== Eksterne lenker ==
(en) Latisha Chan – Olympics.com 
(en) Latisha Chan – Olympedia 
(en) Latisha Chan – Sports-Reference (OL-resultater – arkivert) 
(en) Latisha Chan – WTA Tennis 
(en) Latisha Chan – ITF Tennis 
(en) Latisha Chan – FedCup
Via del Corso

Via del Corso  – vanlig omtalt som Corso – er ei sentral gate i Roma. Den følger traseen til romervegen Via Lata, og løper i rett linje halvannen kilometer fra Piazza Venezia nordover til Piazza del Popolo. 
Via del Corso skiller seg fra de øvrige gatene i de bydelene den går gjennom både ved sitt snorrette løp og ved sin bredde, selv om den bare har to kjørebaner og to smale fortau. Den nordligste delen er regulert som gågate.
Via del Corso har sitt navn etter corse, karnevalets hesteveddeløp, som ble flytta hit på pave Paul IIs bud midt på 1400-tallet. Den er en av Romas absolutte hovedgater, men har ikke mange av byens hovedattraksjoner. Gata kjennetegnes av sine mange tidligere rikmannspaleer (palazzi) og sine kirker. Bygninger langs Via del Corso (fra Piazza Venezia):
Vestre side

Palazzo Bonaparte
Palazzo Doria
Kirka Santa Maria in Via Lata
Piazza Colonna
Palazzo Chigi
Palazzo Verospi
Palazzo Fiano
Palazzo Ruspoli
Kirka Santi Ambrogio e Carlo
Sjukehuset Ospedale San Giacomo
Palazzo Rondinini
Kirka Santa Maria dei MiracoliØstre side

Palazzo Odescalchi, 19. århundre
Kirka San Marcello al Corso
Palazzo Sciarra
Galleria Colonna
Palazzo Marignoli
Kirka Santa Maria di Montesanto
Thomas Oredsson

Thomas Oredsson, egentlig Lars Thomas Ored Oredsson, født 19. desember 1946 er en svensk skuespiller og ståoppkomiker. Har studerte ved Calle Flygares teaterskola og Scenskolan i Stockholm. Han var ved Norrbottensteatern, Dramaten, Pistolteatern og Riksteatern fram til 1990 da han ble utnevnt til sjef for fylkesteateret (länsteatern) i Örebro. Han har også medvirket i TV-programmet Snacka om nyheter (norsk utgave av konseptet er Nytt på nytt).


== TV- og filmroller, i utvalg ==
2007 – Beck - I Guds navn (Svensk tittel: Beck – I Guds namn), Sten Oberg
2006 – Beck - Gribben (TV) (Svensk tittel: Beck – Gamen), Sten Oberg
2006 – Moreno och tystnaden, Rooth
2006 – Carambole, Rooth 
2000 – Järngänget, Anders far, prest
2000 – Judith, Ronny Larsson
1999 – S:t Mikael, Valter Hansson
1999 – Britt-Yngves
1994 – Tre Kronor, polissjef Bengt Granekull
1992 – Hassel - De giriga, Nygren
1991 – Barnens Detektivbyrå, Glorias mann
1990 – Den svarta cirkeln, Andersson
1988 – Lindas längtan
1987 – Varuhuset, Palms kollega
1984 – Äntligen!, Gustav
1982 – Oldsmobile, den ene politimannen som hjelper Siv hjem
1982 – Johan är död, Gunnar Marklund, Daniels pappa
1981 – Höjdhoppar'n, speakern på DM-konkurransen
1980 – Mannen som gick upp i rök, Alf Mattsson
1979 – Den nya människan, Börjes krokompis 
1978 – Bomsalva, politimann


== Referanser ==


== Eksterne lenker ==
(en) Thomas Oredsson på Internet Movie Database 
(no) Thomas Oredsson hos Nationaltheatret 
(sv) Thomas Oredsson i Svensk Filmdatabas 
(en) Thomas Oredsson hos The Movie Database
André Marius Jørgensen Hofstøl

André Marius Jørgensen Hofstøl (født 9. april 1979 i Arendal) er en norsk tidligere håndballspiller. Han spilte sist for ØIF Arendal i eliteserien i håndball for menn. 
André Jørgensen debuterte i eliteserien for Kristiansand IF, og i 2000 gikk han til Runar Håndball i Sandefjord. I april 2003 gikk turen til den spanske klubben Bidasoa Irún, før han tidlig i 2006 dro til Aalborg. Etter sesongen 2008/2009 gikk han til GOG Svendborg TGI i Svendborg. Da GOG Svendborg TGI ble slått konkurs i januar 2010, ble Jørgensens kontrakt med klubben annullert, og han gikk til ØIF Arendal. Han la opp i 2015.André Jørgensen debuterte på det norske landslaget mot Island 2. november 2001 og har spilt 117 landskamper og skåret 266 landslagsmål. Han deltok på det norske laget i VM 2005,  EM 2006, VM 2007 og EM 2008.


== Referanser ==


== Eksterne lenker ==
(en) André Marius Jørgensen Hofstøl – Det europeiske håndballforbundet (EHF) 
(en) André Marius Jørgensen Hofstøl – Norges Håndballforbund 
André Marius Jørgensen Hofstøl – ØIF Arendal
Novosokolniki

Novosokolniki (russisk: Новосоко́льники) er en by i Pskov oblast i Russland. Den ligger ved elva Maly Udraj, rundt 290 km sørøst for Pskov. To jernbanespor møtes i byen: St. Petersburg–Kiev og Moskva–Riga. Innbyggertall: 9 500 (2005 est.), 9 757 (folketelling 2002).Bosetningen Novosokolniki ble grunnlagt i 1901 i forbindelse med bygging av en jernbane, og den fikk innvilget bystatus i 1925.


== Eksterne lenker ==
(en) Novosokolniki – kategori av bilder, video eller lyd på Commons
Saint-Genis-Pouilly

Saint-Genis-Pouilly er en kommune i departementet Ain i regionen Auvergne-Rhône-Alpes sørøst i Frankrike, som er mest kjent fordi store deler av forskningssenteret CERN ligger der.
Den ligger i Pays de Gex, ved foten av Jurafjellene på grensen mot Sveits. Kommunen er en del av det grenseoverskridende byområdet som er dannet rundt Genève. På grunn av sin befolkning, er det en av de ti viktigste byene i departementet Ain. Innbyggerne er kjent som saint-genésiens.
En stor del av CERN, det europeiske laboratoriet for partikkelfysikk, ligger på territoriet til Saint-Genis-Pouilly. CERN er et av de beste stedene i verden for grunnleggende forskning, og det er tilstedeværelsen av CERN som har ført til den store utviklingen av samfunnet som har funnet sted siden midten av 1960-tallet. 


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Saint-Genis-Pouilly – kategori av bilder, video eller lyd på Commons 
Kommunedata INSEE
Chuang Chia-jung

Chuang Chia-jung (født 10. januar 1985 i Kaohsiung på Taiwan) er en profesjonell tennisspiller.
Chuang har spilt to Grand Slam-finaler, begge i double sammen med Chan Yung-jan. I Australian Open 2007 tapte de til Cara Black fra Zimbabwe og Liezel Huber fra Sør-Afrika med 6-4, 6-7, 6-1. I US Open samme år tapte de finalen med 6-4, 6-2 til doubleparet Nathalie Dechy og Dinara Safina fra henholdsvis Frankrike og Russland.


== Referanser ==


== Eksterne lenker ==
(en) Chuang Chia-jung – Olympedia 
(en) Chuang Chia-jung – Sports-Reference (OL-resultater – arkivert) 
(en) Chuang Chia-jung – WTA Tennis 
(en) Chuang Chia-jung – ITF Tennis 
(en) Chuang Chia-jung – FedCup
Longyeardalen

Longyeardalen er en u-dal på Spitsbergen, Svalbard. Longyeardalen løper fra Longyearbyen ved Adventfjorden til Nybyen innerst i dalen. Over Nybyen ligger de to isbreene, Longyearbreen og Larsbreen. Dalen har bratte sider, flat bunn og er skapt av en dalbre i siste istid. Disse har trukket seg noe tilbake i løpet av de siste hundre år. Gjennom dalen renner Longyearelva. Fjellene på begge sider av Longyeardalen er typiske platåfjell med nesten flatliggende sandsteinslag som er motstandsdyktige mot forvitring øverst.

Dalsidene viser den nedre delen av lagrekken fra tertiærtiden, med sandsteiner og leirskifre som ble avsatt fra elver og kystnære strømninger. Den nederste formasjonen, firkantformasjonen, inneholder kullfløts som ble drevet i flere gruver siden 1906. Kullet, som er grunnlaget for Longyearbyen, ligger i et svakt hellende lag (2-5º) og gruvegangene følger kullagene innover i fjellet.
I Longyeardalen ligger det norske administrasjonssenteret for Svalbard, Longyearbyen. Begge stedene har navn etter John Munroe Longyear (1850–1922) som grunnla Longyearbyen i 1906.


== Referanser ==
Tehvandi Spordikeskus

Tehvandi Spordikeskus (norsk: Tehvandi Sportssenter) er et idrettsanlegg ved Otepää i Estland. Anlegget er mest kjent som årlig arena for verdenscuprenn i langrenn, men det er også Estlands nasjonalanlegg for skihopping. Anlegget er også arena for internasjonale rulleski-konkurranser sommerstid. Det var arena for junior-VM på ski 2011. I nyere tid har anlegget også fptt banefo skiskyting.Hovedanlegget ved fjellet Kuutsemäe har en hoppbakke med K-punkt 90 meter (bakkestørrelse 100 meter). Hoppbakken ble tatt i bruk 18. januar 2008, som den første av denne størrelsen i Estland. Den har flomlys og plastmatter, slik at den også kan brukes i sommerhalvåret. I tårnet i tilløpet er det også en 33 meter høy klatrevegg. Bakkerekorden på snø er 101,5 meter, satt av Sara Takanashi (Japan) under trening i junior-VM 25. januar 2011. På plast er rekorden 102 meter, satt av Siim-Tanel Sammelselg (Estland) 3. oktober 2009.
Anlegget hadde tidligere en hoppbakke med K-punkt 70 meter (bakkestørrelse 76 meter), åpnet 14. januar 1968 og ombygd i 1993/94. Før ombygningen var bakkerekorden 78,5 meter (satt av Sergei Pondar); etter ombygningen var rekorden 75,5 meter (Jaan Jüris, 13. mars 2003). Bakken var arena for to B-verdenscuprenn i kombinert i desember 1998. Denne hoppbakken ble revet i 2008, etter at den nye sto ferdig.
Fire mindre hoppbakker på Apteekrimäe (norsk: Apotekbakkene), to kilometer nordvest for Tehvandi, er også en del av sportssenteret. Disse bakkene har størrelse K10, K15, K25 og K40, med 46,5 meter som bakkerekord for K40-bakken (satt av Mario Visnap).
Anlegget ble etablert i 1978 etter ordre fra Sovjetunionens idrettskomité, hovedsakelig som treningssenter for Sovjetunionens olympiske vintersportsutøvere. Mellom 1993 og 2005 hadde anlegget navnet Eesti Olümpia Õppetreeningkeskus Tehvandi (norsk: Estlands Olympiske Treningssenter i Tehvandi), og var administrert av det estiske kulturdepartementet.


== Viktige renn (skihopping) ==


=== Menn ===


=== Kvinner ===


== Referanser ==


== Eksterne lenker ==
Skisprungschanzen-Archiv: Otepäa (Tehvandi)
Skisprungschanzen-Archiv: Otepäa (Apteekrimägi)
Tehvandi Spordikeskus (estisk, engelsk, russisk)
Eesti Suusaliit (Estlands Skiforbund): Hüppemäed (Hoppbakker) (estisk)
Eesti Televisioon (ETV): Innslag om åpningen av K90-bakken (estisk, fungerer bare i Internet Explorer)
FIS: Resultater (skihopping, ikke fullstendig)